Dingjavassdraget ligger lavt og er preget av nærheten til kysten. Det ligger i den smale kystsonen hvor plantelivet er dominert av oseaniske plantearter. En betydelig del av nedbørfeltet er kledd med furuskog, og vassdraget er ellers dominert av de to store og dype lavlandsinnsjøene Dingevatnet og Brossvikvatnet, som begge har surt vann og er påvirket av humus.